കൈക്കൂലി ആരോപണം: മൂന്നു പോലീസ് ഉദ്യോഗസ്ഥര്ക്ക് സസ്പെന്ഷന് തിരുവനന്തപുരം: കള്ളനോട്ട് കേസ് ഒതുക്കാന് കൈക്കൂലി വാങ്ങിയെന്ന ആരോപണത്തെത്തുടര്ന്ന് ഇടുക്കി ഉപ്പുതറ മുന് ഇന്സ്പെക്ടര് എ.എസ്. റിയാസിനെ സര്വീസില്നിന്നു സസ്പെന്ഡ് ചെയ്തു. നിലവില് തിരുവനന്തപുരം സിറ്റി സൈബര് ക്രൈം പോലീസ് സ്റ്റേഷനില് ഇന്സ്പെക്ടറാണ്. കൈക്കൂലി ആരോപണത്തില് വിജിലന്സ് അനേ്വഷണം നടത്തി സമര്പ്പിച്ച റിപ്പോര്ട്ടിന്റെ അടിസ്ഥാനത്തില് സംസ്ഥാന പോലീസ് മേധാവി അനില് കാന്ത്് ആണ് സസ്പെന്ഷന് ഉത്തരവ് പുറപ്പെടുവിച്ചത്. ഇതേ കേസില് മുന് ഉപ്പുതറ എസ്.ഐ: ചാര്ലി തോമസ്, ഉപ്പുതറ സ്റ്റേഷനിലെ സിവില് പോലീസ് ഓഫീസറായ ടോണീസ് തോമസ് എന്നിവരെയും അനേ്വഷണവിധേയമായി സസ്പെന്ഡ് ചെയ്തു. ഇപ്പോള് ഇടുക്കി തങ്കമണി പോലീസ് സ്റ്റേഷനിലെ എസ്.ഐ ആണ് ചാര്ലി തോമസ്. ദക്ഷിണ മേഖലാ ഐ.ജി ഹര്ഷിത അട്ടല്ലൂരി ആണ് ഇരുവരെയും സസ്പെന്ഡ് ചെയ്തത്. മൂന്നുപേര്ക്കെതിരെയും അനേ്വഷണം നടത്താനും ശുപാര്ശയുണ്ട്. ഇടുക്കി ഡി.സി.ബി ഡിവൈ.എസ്.പിക്കാണ് അനേ്വഷണച്ചുമതല. മുന് സി.ഐ. വിവാദങ്ങളുടെ തോഴന് കട്ടപ്പന: കള്ളനോട്ട് കേസിലെ പ്രതിയില്നിന്നു കൈക്കൂലി വാങ്ങിയെന്ന ആരോപണം ഉയര്ന്ന ഉപ്പുതറയിലെ മുന് സി.ഐ വിവാദങ്ങളുടെ തോഴന്. കഴിഞ്ഞ വര്ഷം ലോക്ഡൗണ് ആരംഭിക്കുന്ന സമയത്താണ് പണിഷ്മെന്റ് ട്രാന്സ്ഫറായി തിരുവനന്തപുരത്തുനിന്ന് ഉപ്പുതറ സി.ഐ. ആയി എ.എസ്. റിയാസ് ചുമതലയേല്ക്കുന്നത്. അറിയാതെ മാസ്ക് താഴ്ത്തിവയ്ക്കുന്ന പ്രായമായവരോട് പോലും മോശമായി പെരുമാറി എന്നതടക്കം നിരവധി ആരോപണങ്ങള് ഉയര്ന്നിരുന്നു. ഉപ്പുതറ മാട്ടുതാവളത്തുനിന്ന് കള്ളനോട്ട് പിടികൂടിയ സമയത്തു താന് അന്വേഷണ ഉദ്യോഗസ്ഥനായിരുന്നില്ല എന്നാണ് റിയാസിന്റെ വാദം. എന്നാല് കേസ് റിയാസാണെന്നു സ്റ്റേഷന് രേഖകളിലുണ്ട്. കൂടാതെ പ്രതിയെ പിടികൂടിയതിന്റെ കാര്യങ്ങള് വിശദീകരിക്കുവാന് സ്റ്റേഷനില് നടത്തിയ പത്രസമ്മേളനത്തിന് നേതൃത്വം നല്കിയതും റിയാസായിരുന്നു.